2

ISIGIDIMI SAMAXOSA, NOVEMBER 1, 1874

nyelwanayo kuzo, ukuba amadoda entla- nganiso akangabo bantu banenkani nocuku. Kungati nokuba into ixoxiwe yayekwa, kanti oko kutetwa kwayo kuya kuvuselela ukuzeabaninzi abebengayi kumbulele nto, bayicinge. Asilindele ukuba intlanganiso enjalo ingavelisa iziqamo ezinzi ngemini enye nezimbini; kodwa masikumbule ukuba zonke izinto ezilungileyo zinyuka ngokunyuka, ezinye zitabate iminyaka, ezinye amashumi eminyaka, ezinye amakulu eminyaka, pambi kokuba zifezeke.

INTLALO YABANTSUNDU NYAKENYE. Ama Gcaleka ekuqaleni konyaka we 1873 ebesene zipitipiti ezibangelwa zinxabona zawo naba Tembu, noko zibe sezisiya zincipa ngokuncipa. Imantyi epakati kwawo iti anomnqweno wokunga angepulukane nobuhlobo anabo nama Ngesi, kanjalo ahlalelene ngoxoli nama Mfengu kunye nempi yase Dutywa. Ngokwelizwi uti U-Mr. Ayliff, Imantyi yakona, “ Andinamatanda ukuti ama Gcaleka angasemva kwazo zonke ezinye izizwe zabantsundu. Akabonakalisi nganto ukuba alicasile, kodwa akanantliziyo zokulamkela. Umfundisi omhlope ubemnye pakati kwawo, encedisana nabantsundu. Izikolo zentsapo zibe zizine, zipetwe ngabantsundu. Zibe zinganyanyekelwe ngabantu ezikubo.” Ngakwelokulima icala liya lisanda inani labatenga ipuluwa. Nyakenye U- Rili ubenantatu, ezake yedwa. Amasimi aya esanda ngobukulu. Kanjalo igusha ziyafunwa kakulu abanye bayazitenga, abanye “bazifumane ngendlela ezingalungileyo.” Abantu basakolwa kakulu kukutakata, noko U-Rili engakukutazi ukuba umntu makabulawe akunukwa. Amatyala okubulala abanye abantu ebe mabini. Aba- bulali bobabini badliwa impahla yabo. Ngobusela iti Imantyi yakona, busamana ukubako amaxesha ngamaxesha ; imikondo evela ekoloni ingeniswa kona, ezinye impahla babuye bazifumane abaninizo. Indawo efanele ukuqondwa yeyokuba U-Rili uyayenza yonke eyake imizamo ukuba awafumane awohlwaye amasela. Ngokufuna ukubutintela unike umteta wokuba abaya kufuna umsebenzi ekoloni bake bamazise kuqala. Nokuba ke kutetwa ntonina ngokuba kwezicaka ezive- la kona akunakulilwa ngenkosi.

Eyakwa Ngangelizwe Imantyi U-W. Wright Esq. uti kwelo lizwe abantu basapetwe ngamasiko abantsundu ; busapatelwe pezulu ubugqwira noko engabukutazi kakulu U-Ngangelizwe. Abantu banendawana abazaziyo ngezinto zokukanya abazibonela xa baye kufuna umsebenzi ekoloni. Into elusizi kukuba bati bakubuya kona baziyekelele kwase buvileni. Sekuko izikolo pakati kwabo ekubonakala ukuba ziluncedo olukulu ekubanyuseni. Kanjalo ziyanela ivenkile.

Abantsundu abamele I-Queenstown kubonaka- la ukuba basabambelele kunene kumasiko amadala obunyama. Imantyi yakona iti bangamaqela amabini, aba Tembu nama Mfengu. Abatembu base semva kanye entweni zokukanya. Ilizwi li­

ka Tixo abalikatalele, izikolo abazinxamele. Ba- sakolwa kakulu kukutakata, nangezinye indlela zokuzipata kwabo abakunyamekele nganto ukuzi- nyusa. Into eselinika amatemba okuba bode ba- shukume kukuba besanela abatenga ipuluwa. Ama Mfengu akolise ukuba se Kamastone nase Oxkraal. Inkosana eziwapeteyo azenzi mizamo mikulu yokuncedisa ukunyusa abantu bazo. Kupela zizamela ukukulisa awazo amandla. Endaweni yokutshabalalisa into ezingendawo ziyazikutaza. Kodwa ke noko xa kutelekiswa ama Mfengu naba Tembu abamele I-Queenstown kufumaneka ukuba ama Mfengu anazo ngapezulu izinto zokukanya, alima ngapezulu, nelizwi anokuliva nokulamkela ngapezulu. Abanye banomnqweno nowokuba umhlaba wabo ngelucandwa bazuze iziqiniselo zawo.

Abesutu kubonakala ukuba bayazama kakulu ukunyuka, noko ezinye inkosana zifuna ukubati- ntelangokoyikela ukuba aza kuncipa amandla azo. Imantyi ezibapeteyo zintlanu. Enye kuzo ingu- mongameli okangele isizwe sonke, zibe ezinye zi- sikelwe iziqwengana ezitile zokuzikangela. Leyo inkulu ngu C. Graffith Esq. Uti ukubalisa ngesimo abebekuso Abesutu ngexesha lokutatyatelwa kwabo ukuba babe pantsi kwama Ngesi, “Asikuko nokuba besilusizi isimo sabo. Imfazwe yabo nama Bulu yayibahlisele ezantsi kanye ; kuyo kwakubulewe amadoda 2,000. Babeta ukusuka ekubeni zizityebi behlela ebuhlwempini nase ndlaleni. Inkomo zabo namakuba, nenqwelo, nezindlu, nengubo, nezinye izinto zazikolise uku- tinjwa ezinye zatshatyalaliswa. Babesebencamile ukuba bobuye babe ngabantu, kungaseko no- kuzitemba nokuzikatalela inkosi zabo, bezizinto ezipangaleleyo. Kwangena icesini kusenjalo, lababulala kunene. Ezinye inkosana zabalekela kwezinye indawo zemka nabantu abangapezu 15,000. Ingubo zabo ibizizikumba, kulusizi uku- bakangela. Ilizwe labo lalisiqingata sento ebeliyiyo pambi kwemfazwe. Abafumana bekweso simo abesutu ama Ngesi, ekungenakwaziwa ukuba namhla ngebeyintonina ukuba bangancedwa. Umntu wokuqala owamiselwa ukuba abalaule lati ixesha lake lagqitywa ikakulu kukukangelela abantu ukuba bangafi yindlala nokuba bangabuye babe nazinxabano zimbi nama Bulu. Bade ke abantu baya behluma ngokunye, kukula nokuzitemba kwabo inkosana zabo. Ukuqala kokufika kwe Mantyi inkosana zazama ngako konke ezinako ukuba zibatintele abantu, zati noko alumkileyo umlungu akakwazi ukuligweba ityala lomntu ontsundu. Noko kunjalo inani labantu abeza namatyala Ezimantyini liya lisanda. Baya bekuqonda ngakumbi apo agwetywa amatyala abo ngokupengululwa inyaniso. Ofuna ukubona ukunyuka kwa Besutu ngakwicala lemfuyo angaqonda ngokuba ngomnyaka 1873, ibale zoboya ezitunyelwe ukuya kutengisa kwezinye indawo bezifike 20,000, inxowa zokudla 10,000. Ngokwamasiko amadala basabambelele kunene kuwo. Into yokuvuyelwa kukuba ubusela buncipe kakulu kanye, nokuba kanjalo lisanda inani lababa- elana incwadi.

Ilizwi lika Tixo liya lihluma ngokuhluma pakati kwabo. Abafundisi balapa bazinikele emsebenzini wabo, iziqamo zoko sezibonakala nakubahedeni abamelene nezikolo. Asinto ikoyo ukubona umntu eyekulima mhlaumbi ehamba uhambo ngemini ye Sabata. Ngumsebenzi wabafundisi obangele ukuba Abesutu bazitande kangaka izinto zokukanya, nokusebenza, bavuseleleke ukuba mabakutale. Imfundo inyanyekelwe kakulu ngabafundisi nangabantu. Ezona zikolo zikulusesise Morija nase Thaba Bosigo, esinye sesama kwenkwe, esinye sesentombi. Esisikolo sentombi sesokuvuyelwa kuba kungoncedo Iwaso abaya kude benyuke abafazi kwesi simo sabo abakuso sokutobeka. Kupela kungokulumana ilizwi nemfundo abanokude bakufunde ukuzipata ngohlobo lokuba mabahlonelwe. Lamanani alandelayo ayakubonisa ukuma kwezinto ngokubekisele elizwini nase mfundweni ngonyaka 1873. Inani labantwana abasezikolweni 1,983, abanokulesesha Isingesi 142, abanokulesesha Isisutu 769, abanokubala 191, inani lamalungu eremente 2,300, abafuni 1,290, abantu abakulu ababapatizwe ngalonyaka 250, abantwana 180; izikolo ezikulu 10, abafundisi abamhlope l5, abashumayeli abantsundu netitsheri 65, imali ehlanganiswe ngonyaka £600, inani lencwadi ze ntlobo ngentlobo ezitengiswe ebantwini 2,517. Elinani ngeliba Ebe lilikulu ngapezulu ukuba bezinokufumaneka lula incwadi abazifunayo.

IZINJA.

“ Inja zase kaya azifani zonke ngokuma, ngobu­kulu, ngebala nangobuhle boboya bazo. Akuko silo sibonisa amandla omntu okoyisa ezinye izinto njengazo. Zonke ngangoko zingako ziyimfuyo yomntu, yileyo naleyo izinikele kumniniyo, ide ibonele nemikwa yake, iyikusele impahla yake, ihlale inamatele kuye kude kube sekufeni ; ikwenza nje oko ayenziwa kukuba inyanzelwa kukuswela nezinye imbandezelo, kupela yenziwa bubuhlobo bayo nomntu nokubulela kwayo into ati ayenzele. Ingumncedi omkulu emntwini akufika kwamanye amaramncwa, iti imsize ngokukauleza kwayo nokomelela nokukalipa nokwazi ukulanda umkondo. Ikuku pela kwesilo esizifikelele zonke indawo ake wakuzo umntu. Amazwe ashushu nabandayo, ozintlango nomilambo, ozilwandle namazwe, zonke ezonto ayizenzento ukuba imbona esiya kuzo umniniyo. Utando Iwayo emntwini alunakufezwa ngosiba nomlomo, ukufuna kwayo ukumtomakalalisa akungexelwe bani. ”

Ukuba ke inja injalo emntwini ubefanele ukuyipata njanina yena? Umvuzo wotando asilutando na ? Abafanele na ukunyanyekelwa abamnyamekeleyo umntu? Kauti wakubona ukuba wenjenjalo ukubuza kwako utabate ihambana encinane uze ubone ukuba wofika ipetwe njanina inja. Andazi ukuba mina ayandikohlisa na amehlo am, kodwa nditi apo ndihamba kona ndifike kwindwayinge into ezipile ngamate entamo, ehamba zizicolela amatambo apo zinga- wafumana kona ; kuba kaloku azinantliziyo